Document ID: /roh_data/filtered/swiss_laws_in_ROHinterleaved.jsonl.gz/24326

This text was translated from DE into Rumantsch Grischun.

Die Verfahrensleitung kann die Privatklägerschaft auf ihr Gesuch hin vom persönlichen Erscheinen dispensieren, wenn ihre Anwesenheit nicht erforderlich ist. Dem von einer beantragten Einziehung betroffenen Dritten ist das persönliche Erscheinen freigestellt. Erscheint die Privatklägerschaft oder der von einer beantragten Einziehung betroffene Dritte nicht persönlich, so kann sie oder er sich vertreten lassen oder schriftliche Anträge stellen.

La direcziun da la procedura po dispensar l’accusader privat sin sia dumonda da sa participar persunalmain a la tractativa, sche sia preschientscha n’è betg necessaria. La terza persuna ch’è pertutgada d’ina confiscaziun pretendida è libra da sa participar persunalmain a la tractativa. Sche l’accusader privat u la terza persuna ch’è pertutgada d’ina confiscaziun pretendida na sa participescha betg persunalmain a la tractativa, po el u ella sa laschar represchentar u far propostas en scrit.